Dooie walvis spoel by Bakoven uitArgieffoto van ‘n Arnoux snawelwalvis ‘n Dooie, gestrande Arnoux snawelwalvis is Dinsdagoggend by Bakoven in Kaapstad verwyder vir ‘n nadoodse ondersoek. “Die 6.71m-lange walvis is Maandag deur lede van die publiek opgespoor,” het Wilfred Solomons-Johannes, woordvoerder van die stad se rampbestuureenheid, gesê. “Soogdier-deskundiges van die oseane en kustak van die departement van omgewingsake het vasgestel dat die walvis, wat op die strand uitgespoel het, reeds dood was.” Die karkas is na die departement se navorsingsentrum geneem vir ‘n nadoodse ondersoek om die oorsaak van sy dood te bepaal. “Daar is aanvanklike aanduidings dat die walvis infeksie in van sy spiere gehad het.”